open-index/open-wikipedia-markdown huggingface dataset:
Στρατηγική πραγματικού χρόνου

Η **Στρατηγική πραγματικού χρόνου** **ΣΠΧ**(αγγλικά: **Real-time strategy**, συντομογραφία: **RTS**) είναι υποείδος των βιντεοπαιχνιδιών στρατηγικής, όπου το παιχνίδι δεν εξελίσσεται σταδιακά σε γύρους. Ο όρος "Στρατηγική πραγματικού χρόνου" εμφανίστηκε στο περιοδικό *BYTE* το 1982, αλλά συνήθως ο Μπρετ Σπέρι είναι που πιστώνεται με την επινόηση του όρου για την προώθηση του *[[Dune II]]*.

## Γενικά
Σε ένα ΣΠΧ οι συμμετέχοντες τοποθετούν και ελίσσουν μονάδες και κατασκευές κάτω από τον έλεγχό τους σε ασφαλείς περιοχές του χάρτη και/ή καταστρέφουν τους πόρους των αντιπάλων τους. Σε ένα τυπικό ΣΠΧ, είναι δυνατόν να δημιουργηθούν πρόσθετες μονάδες και κατασκευές κατά τη διάρκεια του παιχνιδιού. Αυτές είναι γενικά περιορισμένες, με την προϋπόθεση της δαπάνης συσσωρευμένων πόρων. Οι πόροι αυτοί με τη σειρά τους συγκεντρώνονται ελέγχοντας ειδικά σημεία στο χάρτη και/ή με την κατοχή ορισμένων τύπων μονάδων και κατασκευών αφιερωμένων σε αυτό το σκοπό. Πιο συγκεκριμένα, το τυπικό παιχνίδι του είδους ΣΠΧ χαρακτηρίζεται από τη συγκέντρωση πόρων, κατασκευή βάσης, εντός παιχνιδιού τεχνολογική ανάπτυξη και έμμεσο έλεγχο των μονάδων.

Τα καθήκοντα που ένας παίκτης πρέπει να εκτελέσει για να πετύχει σε ένα ΣΠΧ μπορεί να είναι πολύ απαιτητικά, και πολύπλοκες διεπαφές χρήστη έχουν εξελιχθεί για να αντιμετωπίσουν την πρόκληση. Μερικά χαρακτηριστικά έχουν δανειστεί από desktop περιβάλλοντα, για παράδειγμα, η τεχνική του "κλικ και σύρσιμου" για να την επιλογή όλων των μονάδων σε μια δεδομένη περιοχή.

## Αντιθέσεις
Αν και κάποια είδη παιχνιδιών μοιράζονται εννοιολογικές και ομοιότητες τρόπου παιξίματος με το πρότυπο ΣΠΧ, αναγνωρισμένα είδη γενικά δεν υπάγονται ως ΣΠΧ παιχνίδια. Για παράδειγμα, παιχνίδια κτισίματος πόλης, προσομοιωτές κατασκευής και διαχείρισης, και παιχνίδια τακτικής πραγματικού χρόνου γενικά δεν θεωρούνται "Στρατηγική πραγματικού χρόνου".

## Παραπομπές


Κατηγορία:Βιντεοπαιχνίδια στρατηγικής πραγματικού χρόνου
Κατηγορία:Είδη βιντεοπαιχνιδιών
Κυβερνείο Δυτικής Ερήμου

To **Κυβερνείο Δυτικής Ερήμου** (*[[αραβικά]] :محافظة الصحراء الغربية *) ήταν διοικητική διαίρεση (Κυβερνείο) της Αιγύπτου από το 1917 έως το 1960. Βρισκόταν στα βόρεια της Αιγύπτου με πρωτεύουσα την πόλη Μάρσα Ματρούχ.

Το κυβερνείο στην απογραφή του 1937 είχε 52.544 κατοίκους και σε αυτή του 1947 είχε 68.161 κατοίκους. Καταργήθηκε το 1960 με την διοικητική μεταρρύθμιση του Γκαμάλ Αμπντέλ Νάσερ και τα εδάφη του περιήλθαν στα κυβερνεία : Ματρούχ, Αλεξάνδρειας, Γκίζας και Νέας Κοιλάδας.

## Διοικητική διαίρεση
Το κυβερνείο το 1917 διοικητικά χωριζόταν στα τμήματα : της Ματρούχ, της Σαλούμ, της Όασης Σίβα, το ανατολικό με την πόλη Μποργκ ελ Αράμπ και της Όασης Μπαχαρίγια. Το 1931 αποτελούνταν από τα τμήματα: της Ματρούχ, της Μάριουτ, της Όασης Μπαχαρίγια και της Όασης Σίβα. 

## Παραπομπές


Κατηγορία:Καταργημένα Κυβερνεία της Αιγύπτου
Άρνστατ

Το **Άρνστατ** (γερμανικά: *Arnstadt*) είναι γερμανική πόλη που ανήκει στο ομοσπονδιακό κρατίδιο της Θουριγγίας, περίπου 20 χιλιόμετρα νότια της Ερφούρτης, πρωτεύουσας του κρατιδίου. Βρίσκεται κατά μήκος του ποταμού Γκέρα και αποκαλείται «πύλη προς τον Θουριγγικό Δρυμό» („Das Tor zum Thüringer Wald“) λόγω της θέσης του επί του βόρειου τμήματος του δρυμού. Ο πληθυσμός του φτάνει περίπου τους 25.000 κατοίκους. Συγκαταλέγεται στις παλαιότερες πόλεις της Θουριγγίας και εν γένει της κεντρικής και ανατολικής Γερμανίας, με την πρώτη γραπτή αναφορά στην πόλη (ως *Arnestati*, ελλ. Αρνεστάτι) να χρονολογείται το 704.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Θουριγγίας
Αγωνιστική περίοδος Παναθηναϊκού 2001-02

Την αγωνιστική περίοδο **2001-2002** ο Παναθηναϊκός έπαιξε για 47η συνεχόμενη φορά στην κορυφαία κατηγορία της Ελλάδας τηνSuper League. Επίσης, αγωνίστηκε στο UEFA Champions League και στο Κύπελλο Ελλάδας.

## Παίκτες

## Διαγωνισμοί

### 'Α Εθνικη

### Αποτελέσματα ανά γύρο

### Πρώτος γύρος

#### Δεύτερος γύρος

### Κύπελλο Ελλάδας

### Τρίτο προκριματικό γύρο
*Ο παναθηναϊκός κέρδισε 3-1 στο σύνολο.*

### Πρώτη φάση των ομίλων
**Όμιλος Γ**

### Δεύτερη φάση των ομίλων
**Όμιλος Γ**

### Προημιτελικοί
*Η Μπαρτσελόνα κέρδισε 3-2 στο σύνολο.*

## Παραπομπές

## Εξωτερικοί σύνδεσμοι
* ΠΑΕ[επίσημη ιστοσελίδα](http://www.pao.gr/ Παναθηναϊκός)

2001
Μήτσος Σαχίνης

Ο **Μήτσος (Δημήτριος) Σαχίνης**  (1920 - 23 Ιουλίου 2004), του Διογένη,  ήταν Έλληνας αντιστασιακός και πολιτικός του ΚΚΕ, με το οποίο υπηρέτησε ως βουλευτής από το 1978 ως το 1985. 

## Δράση
Γεννήθηκε στην Κωνσταντινούπολη το 1920 και έζησε στη Θεσσαλονίκη. Έγινε μέλος του ΚΚΕ το 1943 και πολέμησε με τον ΕΛΑΣ. Το 1947 συνελήφθη και καταδικάστηκε από το στρατοδικείο σε δις ισόβια. Αποφυλακίστηκε έπειτα από έξι χρόνια και η δράση του στους κόλπους του ΚΚΕ συνεχίστηκε, με την ΕΔΑ, στην οποία δραστηριοποιήθηκε ως την χούντα των Συνταγματαρχών. Συνελήφθη ξανά και παραπέμφθηκε σε στρατοδικείο, από το οποίο καταδικάστηκε ξανά σε ισόβια κάθειρξη. Έπειτα από την πτώση της χούντας αποφυλακίστηκε και έγινε μέλος του γραφείου του ΚΚΕ στη Θεσσαλονίκη.

## Βουλευτής
Έπειτα από την παραίτηση της βουλευτή Μίνας Γιάννου, στις 25 Ιουλίου 1978 ο Σαχίνης εξελέγη βουλευτής σε αντικατάστασή της. Επανεξελέγη βουλευτής το 1981 και το 1985.

Από το 10ο έως το 12ο Συνέδριο του ΚΚΕ εκλεγόταν μέλος της Κεντρικής Επιτροπής. Ανάμεσα στα άλλα ήταν και αντιπρόεδρος του Εργατικού Κέντρου της Θεσσαλονίκης.

Πέθανε στη Θεσσαλονίκη το 2004 και κηδεύτηκε στις 26 Ιουλίου.

## Παραπομπές


Κατηγορία:Μέλη του ΕΛΑΣ
Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Α΄ Θεσσαλονίκης
Κατηγορία:Έλληνες κομμουνιστές
Μυλχάουζεν

Το **Μυλχάουζεν** (γερμ. Mühlhausen) είναι γερμανική πόλη που ανήκει στο ομοσπονδιακό κρατίδιο της Θουριγγίας. Ο πληθυσμός της φτάνει τους 34.500 κατοίκους. Υπήρξε σημαντική πόλη της κεντρικής Γερμανίας κατά τον ύστερο Μεσαίωνα. Στα μέσα του 13ου αιώνα απέκτησε δικαιώματα ελεύθερης αυτοκρατορικής πόλης (*Freie Reichstadt*) και έγινε η δεύτερη ισχυρότερη πόλη της Θουριγγίας μετά την Ερφούρτη. Διαθέτει πολλές αξιόλογες εκκλησίες γοτθικής αρχιτεκτονικής, με κυριότερες την εκκλησία του Αγίου Βλασίου (όπου ανέλαβε οργανίστας το 1707 ο Γιόχαν Σεμπάστιαν Μπαχ) και την εκκλησία της Παρθένου Μαρίας (σήμερα λειτουργεί ως μουσείο).

## Παραπομπές


## Εξωτερικοί σύνδεσμοι
* 
* Επίσημος ιστότοπος

Κατηγορία:Πόλεις της Θουριγγίας
Τίμων ο Ηλείος (4ος αιώνας π.Χ.)

Ο **Τίμων ο Ηλείος** (γιος του Αίγυπτου, 4ος αιώνας π.Χ.) ήταν αρχαίος Έλληνας ολυμπιονίκης από την Ηλεία, ο οποίος στέφθηκε νικητής στο αγώνισμα του τέθριππου στους 95ους (400 π.Χ.) ολυμπιακούς αγώνες της αρχαιότητας. Κατά την ίδια διοργάνωση ολυμπιονίκης έγινε και ο γιος του, Αίγυπτος (ή Αίσυπος) στο αγώνισμα του κέλη.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες του τέθριππου‎
Κατηγορία:Αρχαίοι ολυμπιονίκες (5ος αιώνας π.Χ.)
Ξέναρχος ο Λακεδαιμόνιος

Ο **Ξέναρχος ο Λακεδαιμόνιος** (γιος του Φιλανδρίδα, 4ος αιώνας π.Χ.) ή **Ξενάρκης**, ήταν αρχαίος Έλληνας ολυμπιονίκης από τη Σπάρτη, ο οποίος στέφθηκε νικητής στο αγώνισμα του τέθριππου στους 98ους (388 π.Χ.) ολυμπιακούς αγώνες της αρχαιότητας. Υπήρξε επίσης περιοδιονίκης καθώς κατά το ίδιος έτος νίκησε στο ίδιο αγώνισμα και στα Πύθια, Νέμεα, και Ίσθμια.
## Σύμφωνα με τον Παυσανία

## Παραπομπές

## Εξωτερικοί σύνδεσμοι
* Ηellenicaworld.com

## Βιβλιογραφία

Κατηγορία:Αρχαίοι Έλληνες Ολυμπιονίκες
Κατηγορία:Περιοδονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Πυθιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι ολυμπιονίκες (4ος αιώνας π.Χ.)
Ευρυβιάδης ο Λακεδαιμόνιος

Ο **Ευρυβιάδης ο Λακεδαιμόνιος** (4ος αιώνας π.Χ.) ή **Συβαριάδης** ή **Ευρύβατος**, ήταν αρχαίος Έλληνας ολυμπιονίκης από τη Σπάρτη, ο οποίος στέφθηκε νικητής στο αγώνισμα του τέθριππου στους 99ους ολυμπιακούς αγώνες της αρχαιότητας (384 π.Χ.).

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι ολυμπιονίκες (4ος αιώνας π.Χ.)
One Night Stand (2007)

Το One Night Stand (2007) ήταν το τρίτο ετήσιο One Night Stand σόου επί πληρωμή που διοργανώθηκε από το World Wrestling Entertainment (WWE) και παρουσιάστηκε από την Gillette. Έγινε στις 3 Ιουνίου, 2007, στο Jacksonville Veterans Memorial Arena στο Τζάκσονβιλ, Φλόριντα και χρησιμοποίησε παλαιστές από τα τηλεοπτικά σόου του WWE Raw, SmackDown! και ECW. 

Ο κύριος αγώνας για το σόου Raw ήταν αυτός του Τζον Σίνα εναντίον του Γκρέιτ Καλί σε έναν Pinfalls Count Anywhere αγώνα για το Πρωτάθλημα WWE. Ο Σίνα κέρδισε τον αγώνα και παρέμεινε Πρωταθλητής WWE, αφού έκανε το pin στον Καλί έπειτα από την εκτέλεση της τελειωτικής του κίνησης, το FU, από έναν μικρό γερανό. Ο βασικός αγώνας για το σόου SmackDown! ήταν αυτός του Ετζ εναντίον του Μπατίστα σε ένα Steel Cage για το Παγκόσμιο Πρωτάθλημα Βαρέων Βαρών, στο οποίο νίκησε ο Ετζ καθώς δραπέτευσε πρώτος από το κλουβί.

Ο βασικός αγώνας για το σόου ECW ήταν αυτός του Βινς Μακμάν εναντίον του Μπόμπι Λάσλεϊ που ήταν ένας αγώνας Street Fight για το Πρωτάθλημα ECW. Ο ΛάσλεΪ νίκησε εκτελώντας την τελειωτική του κίνηση, το spear, στον Μακμάν. Οι αγώνες της κατώτερης κάρτας ήταν ο Ρομπ Βαν Νταμ εναντίον του Ράντυ Όρτον σε έναν αγώνα Stretcher και ο αγώνας για το Παγκόσμιο Πρωτάθλημα Ομάδων μεταξύ των Χάρντι Μπόιζ (Ματ και Τζεφ Χάρντι) και των Γουορλντς Γκρέιτεστ Ταγκ Τιμ (Σέλτον Μπέντζαμιν και Τσάρλις Χας).

Κατηγορία:Επαγγελματική Πάλη
Χανς Φερχάχεν ντεν Στόμμεν

Ο **Χανς Φερχάχεν ντεν Στόμμεν** (φλαμανδικά: *Hans Verhagen de Stomme* ή *Hans Verhagen den Stommen*, εναλλακτική γραφή του ονόματος: *Verhaghen*, περ. 1540-1545  Μέχελεν &ndash; περ. 1600 Αμβέρσα) ήταν Φλαμανδός ζωγράφος και σχεδιαστής, του οποίου τα ακριβέστατα σχέδια ζώων επηρέασαν πολλούς καλλιτέχνες, οι οποίοι τακτικά τα αντέγραφαν.

## Βιογραφία
Γεννήθηκε στο Μέχελεν και αναφέρεται το 1554-55 ως μαθητής του εγκατεστημένου στην Αμβέρσα ζωγράφου από το Μέχελεν Αντόνι Μπεσσέμερ.

Είναι ασαφές αν ο Χανς Φερχάχεν ντεν Στόμμεν ταυτίζεται με τον Χανς Φερχάχεν, ο οποίος το 1576 δημιούργησε δύο πίνακες, έναν που απεικονίζει τον Μωυσή να βγάζει νερό από τον βράχο κι έναν για την κρίση του Σολομώντα, οι οποίοι έγιναν για λογαριασμό του Δημαρχείου του Έμντεν της Γερμανίας, όπου βρίσκονταν αναρτημένοι ως το 1944 (σήμερα βρίσκονται στο *Ostfriesisches Landesmuseum* του Έμντεν).

Υπήρχε επίσης ένας ακόμη ζωγράφος από το Μέχελεν με το όνομα Χανς Φερχάχεν, ο οποίος εργάστηκε περί το 1600 στο Ρόττερνταμ και στο Ντελφτ, ο οποίος πιστεύεται ότι ζωγράφισε «χαρτόνια» (*cartoons*) για ταπισερί. Δεν είναι σαφές αν ταυτίζεται με τον Χανς Φερχάχεν ντεν Στόμμεν.

Το προσωνύμιό του, "*den Stommen*" σημαίνει «μουγγός» στα φλαμανδικά και ίσως καταμαρτυρεί ότι ήταν όντως μουγγός.

## Έργο

Είναι κατά κύριο λόγο γνωστός για τα σχέδια ζώων που φιλοτέχνησε. Η Εθνική Βιβλιοθήκη της Αυστρίας ([Österreichische Nationalbibliothek) στη Βιέννη διαθέτει ένα κώδικα της *Naturstudien* (Σπουδή της Φύσης), που κάποτε ανήκε στον Αυτοκράτορα Ροδόλφο Β΄. Τέσσερα σχέδια φέρουν χειρόγραφη σημείωση του Φλαμανδού Αυλικού ζωγράφου Γιόρις Χούφναχελ, με το οποίο τα σχέδια αποδίδονται σε κάποιον «Χανς Φερχάχεν ντεν Στόμμεν από την Αμβέρσα». Εκτός από τα τέσσερα αυτά σχέδια, μόνον άλλα 20 από το ίδιο χέρι είναι γνωστά. Αυτά απεικονίζουν ζώα και φυλάσσονται στο *Kupferstichkabinett* του Βερολίνου Σε ένα από αυτά απεικονίζεται ένας ελέφαντας, ο οποίος είχε εκτεθεί στην Αμβέρσα το φθινόπωρο του 1563.

Ο Χανς Φερχάχεν ντεν Στόμμεν καταδεικνύει μεγάλη ικανότητα ακριβούς παρατήρησης στα σχέδιά του. Συνήθως ζωγράφιζε ζώα σε χαρακτηριστικά περιγράμματα ή σε χαρακτηριστικές στάσεις, χρησιμοποιώντας αδιαφανή χρώματα. Στο σχέδιο που απεικονίζει ένα πετροκούναβο, που περιλαμβάνεται στον κώδικα *Naturstudien Codex*, ο Φερχάχεν αναπαριστά πιστά ακόμη και το τρίχωμα του ζώου. Η ζωωολογική του αξιοπιστία είχε σημαντική επίδραση σε άλλους καλλιτέχνες, όπως οι Χανς Μπολ και Γιόρις Χούφναχελ. Ο Χούφναχελ, μάλιστα, χρησιμοποίησε μερικά από τα σχέδια του Φερχάχεν ως πρότυπα για το τετράτομο χειρόγραφό του με μινιατούρες από τη φυσική ιστορία Ανώνυμοι καλλιτέχνες που δραστηριοποιήθηκαν κατά τα τέλη του 16ου αιώνα και τις αρχές του 17ου, αντέγραψαν, επίσης, το έργο του.

## Παραπομπές


## Εξωτερικοί σύνδεσμοι

Κατηγορία:Φλαμανδοί ζωγράφοι
Μιχάλης Παπαπέτρου

Ο **Μιχάλης Παπαπέτρου** είναι Ελληνοκύπριος πολιτικός. Διετέλεσε πρόεδρος των Ενωμένων Δημοκρατών, του ΑΔΗΣΟΚ και βουλευτής στην Εκλογική Περιφέρεια Λευκωσίας.

## Βιογραφικά στοιχεία
Ο Μιχάλης Παπαπέτρου γεννήθηκε στη Λευκωσία στις 11 Απριλίου 1947. Ομιλεί, πέρα από την ελληνική, την αγγλική γλώσσα. Σπούδασε νομική στο Εθνικό και Καποδιστριακό Πανεπιστήμιο Αθηνών. Συνέχισε με μεταπτυχιακές σπουδές στο ναυτικό δίκαιο στο Πανεπιστήμιο του Λονδίνου. Είναι δικηγόρος.

Είναι νυμφευμένος και έχει μία κόρη και ένα υιό.

## Πολιτική διαδρομή
Την περίοδο των σπουδών του διετέλεσε Πρόεδρος της Ένωσης Κυπρίων Φοιτητών Λονδίνου και μέλος του Συμβουλίου της Ομοσπονδίας Φοιτητικών Ενώσεων (ΟΕΦΕΚ). Την περίοδο 1975-1987 ήταν πρόεδρος της Ενιαίας Δημοκρατικής Οργάνωσης Νεολαίας (ΕΔΟΝ).

Εκλέχτηκε βουλευτής στις βουλευτικές εκλογές του 1985 στην Εκλογική Περιφέρεια Λευκωσίας με το ΑΚΕΛ για την Ε΄ Κοινοβουλευτική Περίοδο. Το 1990, λόγω διαφωνιών, αποχώρησε από το ΑΚΕΛ μαζί με άλλους τέσσερις βουλευτές του κόμματος και άλλα στελέχη, οι οποίοι ίδρυσαν το Ανανεωτικό Δημοκρατικό Σοσιαλιστικό Κίνημα (ΑΔΗΣΟΚ). Στις βουλευτικές εκλογές του 1991 το ΑΔΗΣΟΚ δεν κατάφερε να εκλέξει βουλευτή. Το 1992 ο Μιχάλης Παπαπέτρου ανέλαβε πρόεδρος του ΑΔΗΣΟΚ, έως το 1996 που συγχωνεύθηκε με το Κίνημα Ελευθέρων Δημοκρατών, δημιουργώντας τους Ενωμένους Δημοκράτες.

Στις 25 Αυγούστου 1999 διορίστηκε Κυβερνητικός Εκπρόσωπος στην κυβέρνηση Γλαύκου Κληρίδη. Παρέμεινε στη θέση αυτή ως το τέλος της θητείας της κυβέρνησης το 2003.

Την περίοδο 2005-2007 διετέλεσε πρόεδρος των Ενωμένων Δημοκρατών.

## Παραπομπές


## Πηγές
* 
* 
* 

|-

|-

|-

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Κυβερνητικοί Εκπρόσωποι Κύπρου
Κατηγορία:Κυβέρνηση Γλαύκου Κληρίδη 1998
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Ο μαγικός κόσμος του Γουίνι

***Ο μαγικός κόσμος του Γουίνι*** είναι παιδική σειρά της σειρά Buena Vista Home Entertainment με πρωταγωνιστές το Γουίνι, το Γουρουνάκι, τον Γκαρή,  τον Τίγρη, το Λαγό και τον Γκόφερ. Η σειρά αποτελούνταν από αυτοτελή επεισόδια που το καθένα περιείχε τέσσερις ιστορίες με διάρκεια δεκαπέντε λεπτά η καθεμία και διαδραματίζεται στο Δάσος των Γαλάζιων Ονείρων. Η παραγωγή, της σειράς, ξεκίνησε το 1988 και τελείωσε το 2006. 

## Τα επεισόδια
*Όλοι για έναν και ένας για όλους (2003)
*Τα μικρά πράγματα αξίζουν πολλά (2004)
*Ώρα για παιχνίδια (2003)
*Η Μερα Της Μεγαλης Ανακαλυψης (2003)
*Φίλοι για πάντα (2004)
*Αγάπη και φιλία (2004)
*Μάθε Να Μοιράζεσαι (2004)
*Μεγαλώνοντας Παρέα με το Γουίνι (2004)
*Μία μεγάλη μέρα της Ανακάληψης (2005)
*Ο λαγός σημαδεύει το σημείο (1989)
*Φίλοι, σε δράση (1988)
*Το γουρουνάκι που θα είναι βασιλιάς (1988)
*Γάιδαρος για μία μέρα (1988)
*Οχ, μπουκάλι (1990)
*Άνοιξη με το Ρω
*Η Επιθυμητή Αρκούδα (1988)
*Μέλι για ένα κουνέλι (1988)
*Έι έι Είορ (1990)
*Η Μαϊμού βλέπει και πράττει καλύτερα (1988)
*Ποιό είναι το σκορ Γουίνι; (1990)
*Ο καλός, ο κακός και ο Τίγρης (1991)
*Το πρόβλημα της φούσκας (1989)
*Πρωταπριλιάτικος Γουίνι (1990)
*Τέλος καλό όλα καλά (1989)
*Μπλε μπέιμπισίτινγκ (1988)
*Πάρτι για τον Γουίνι (1989)
*Γουρουνίσια προφητεία (1991)
*Αντίο Γουίνι (1989)
*Πού, πού έχει πάει το Γουρουνάκι μου; (1989)
*Ψάρεμα εκτός νερού (1989)
*Ο Γουίνι κάνει σκι (1990)
*Φελαντάκια και Γούζελς τραγουδούν
*Ένα πολύ, πολύ μεγάλο ζώο (1989)
*Ένα φρούριο για ένα λαγό (1989)
*Ρίγες 
*Τα παπούτσια του Τίγρη (1989)
*Πάνω κάτω και πιάσε τη γη
*Λόξυγκας (1989)
*Το καλό της κουκουβάγιας τελειώνει καλά (1991)
*Φώτα (1989)
*Τα τρωκτικά ήρθαν για βραδεινό (1989)
*Το παζλ του Πίγκλετ 
*Συννεφάκι, φύγε φύγε μακριά (1991)
*Εγώ και η σκιά μου (1989)
*Έλα εύκολα, εύκολος Γκόφερ (1990)
*Ο λαγός σταματάει εδώ (1990)
*Ο Τίγρης βασιλιάς

## Ταινίες
*Η μεγαλύτερη περιπέτεια
*Τα μικρά πράγματα αξίζουν πολλά

## Ηθοποιοί

## Εξωτερικοί σύνδεσμοι
* Winniepedia

Κατηγορία:Τηλεοπτικές σειρές κινουμένων σχεδίων
Γουίνι (αποσαφήνιση)

Με την ονομασία **Γουίνι** μπορεί να αναφέρεται σε κάποιο από τα παρακάτω λήμματα:
*Γουίνι το Αρκουδάκι
*Γουίνι το Αρκουδάκι (franchise)
*Ο Γουίνι το Αρκουδάκι (ταινία, 2011)
:Επίσης πιο σπάνια χρησιμοποιείται ο όρος Γουίνι γι' αυτό:
*Ο μαγικός κόσμος του Γουίνι
Συστάδες Μπεογούλφ

Οι συστάδες BEOWULF έχουν σχεδιαστεί για να επιλύουν υπολογιστικές εργασίες υψηλής απόδοσης. Μια συστάδα BEOWULF αποτελείται από προσωπικούς υπολογιστές που συνδέονται μέσω ενός απλού τοπικού δικτύου. Δεν απαιτείται κάποιο ειδικό λογισμικό για να δομηθεί μια συστάδα. Αντί αυτού οι κόμβοι χρησιμοποιούν ένα σύνολο ανοικτών βιβλιοθηκών ανοικτού λογισμικού, για να επικοινωνούν μεταξύ τους.

## Παραπομπές


Κατηγορία:Πληροφοριακά συστήματα
Κυβερνείο Νότιας Ερήμου

μικρογραφία|Η Όαση Κάργκα
To **Κυβερνείο Νότιας Ερήμου** (*[[αραβικά]] :محافظة الصحراء الجنوبية *) ήταν διοικητική διαίρεση (Κυβερνείο) της Αιγύπτου από το 1917 έως το 1960. Είχε πρωτεύουσα την πόλη Ελ Χάργκα στην Λιβυκή έρημο.

Το κυβερνείο δημιουργήθηκε το 1917 και χωριζόταν σε δύο υποκυβερνεία, της Όασης Κάργκα και της Όασης Ντάκχλα. Το 1961 με την διοικητική μεταρρύθμιση του Γκαμάλ Αμπντέλ Νάσερ και τον Νόμο αρ 124 το κυβερνείο καταργήθηκε και τα εδάφη του αποτέλεσαν τμήμα στο Κυβερνείο Νέας Κοιλάδας.

## Παραπομπές


Κατηγορία:Καταργημένα Κυβερνεία της Αιγύπτου
Θεοφύλακτος Παπαθανασόπουλος

Ο **Μητροπολίτης Θεοφύλακτος** (κοσμικό όνομα *Βασίλειος Παπαθανασόπουλος*, 1 Ιανουαρίου 1891 - 2 Αυγούστου 1958) ήταν Ελληνορθόδοξος μητροπολίτης Αυστραλίας.

## Βιογραφικό
Γεννήθηκε την 1η Ιανουαρίου 1891, ανήμερα της εορτής του Αγίου Βασιλείου, και για αυτό το λόγο βαπτίστηκε Βασίλειος. Γεννήθηκε και μεγάλωσε στον Πύργο Ηλείας, και ήταν γιος του Δημήτριου Παπαθανασόπουλου και της συζύγου του Καλλιόπης. Σπούδασε θεολογία στη Θεολογική Σχολή της Χάλκης, και έγινε μοναχός στη Μονή Σταυρονικήτα, του Αγίου Όρους. Εκάρη μοναχός στις 2 Δεκεμβρίου 1917 και έλαβε το όνομα Θεοφύλακτος, ενώ αργότερα χειροτονήθηκε ιερέας. Αφού αποφοίτησε από τη Θεολογική Σχολή του Πανεπιστημίου Αθηνών, δίδαξε στη Ριζάρειο Εκκλησιαστική Σχολή.

Το Φεβρουάριο του 1928, μετά την απομάκρυνση του Μητροπολίτη Χριστόφορου Κνήτη, ο Θεοφύλακτος εστάλη στο Σίδνεϊ ως διαχειριστής μέχρι την άφιξη του νέου επισκόπου. Διετέλεσε εφημέριος για πέντε χρόνια στο Σίδνεϊ και πέντε χρόνια στη Μελβούρνη μέχρι τη στιγμή που εξελέγη Μητροπολίτης Αυστραλίας και Νέας Ζηλανδίας στις 22 Απριλίου 1947. Χειροτονήθηκε στον πατριαρχικό ναό στις 24 Αυγούστου και διέμεινε για μικρό διάστημα στη Μονή Σταυρονικήτα του Αγίου Όρους. Ανέλαβε τη νέα του θέση, καταφθάνοντας στο Περθ στις 19 Απριλίου 1948. Ενθρονίστηκε στο Σίδνεϊ στις 13 Ιουνίου, παρουσία Ελλήνων, Ρώσων και Σύριων κληρικών.

Επί των ημερών της αρχιερατείας του στην Αυστραλία συνέχισαν να υπάρχουν προβλήματα με κοινότητες που δεν αποδέχονταν την δικαιοδοσία του Οικουμενικού Πατριαρχείου, αντιμετωπίστηκε εισπήδηση στην Αυστραλία από το Πατριαρχείο Αλεξανδρείας, ενώ συγκροτήθηκε η πρώτη κοινότητα Ελλήνων στη Νέα Ζηλανδία, η οποία περιήλθε στη Μητρόπολη Αυστραλίας με απόφαση του Οικουμενικού Πατριαρχείου. Η παρουσία του στο θρόνο της Εκκλησίας της Αυστραλίας ήταν σύντομη μιας και απεβίωσε στις 2 Αυγούστου 1958, στο Νοσοκομείο Άλφρεντ, της Μελβούρνης, εξ αιτίας τραυματισμού του από τροχαίο ατύχημα, δύο μέρες πριν.

Η κηδεία του τελέστηκε από τον Αρχιεπίσκοπο Θυατείρων Αθηναγόρα στον Καθεδρικό Ναό Αγίας Σοφίας στο Σίδνεϊ. Ετάφη, στο Κοιμητήριο Μπότανι *(Botany)*. Μέχρι τη στιγμή εκείνη ήταν ο μοναδικός Ελληνορθόδοξος επίσκοπος που είχε ταφεί στην Αυστραλασία. Πλέον βρίσκεται στο Ορθόδοξο τμήμα του Κοιμητηρίου Ρούκγουντ *(Rookwood)*, όπου υπάρχουν τάφοι κληρικών, πίσω από το ιερό του παρεκκλησίου του Αγίου Αθανασίου.

Το Φεβρουάριο του 1959, ο Ιεζεκιήλ Τσουκαλάς εξελέγη ως ο τέταρτος Μητροπολίτης Αυστραλίας και Νέας Ζηλανδίας.

## Παραπομπές


## Πηγές
* 

Θεοφυλακτος
Κατηγορία:Απόφοιτοι της Ιεράς Θεολογικής Σχολής της Χάλκης
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Επίσκοποι του 20ού αιώνα
Κέτεν

Το **Καίτεν** ή **Κέτεν** ( () είναι γερμανική πόλη που ανήκει στο ομοσπονδιακό κρατίδιο της Σαξωνίας-Άνχαλτ, πρωτεύουσα της επαρχίας Άνχαλτ-Μπίτερφελντ. Βρίσκεται περίπου τριάντα χιλιόμετρα βόρεια του Χάλλε. Ο πληθυσμός της πόλης φτάνει περίπου τους 26.000 κατοίκους.

Οι πρώτες ιστορικές αναφορές στην πόλη, χρονολογούνται το 1115 και σε αυτές περιγράφεται ως σλαβική αποικία που λεηλατήθηκε από τους Ασκανούς. Το 12ο αιώνα ήταν σημαντικό εμπορικό κέντρο.
 
Κατέχει ιδιαίτερη θέση στην ιστορία της μουσικής καθώς εδώ έζησε ο Γιόχαν Σεμπάστιαν Μπαχ την περίοδο 1717-23 αναλαμβάνοντας τη θέση του Καπελμάιστερ στην Αυλή του πρίγκιπα Λεοπόλδου. Στο Καίτεν, ο Μπαχ αποπεράτωσε, μεταξύ άλλων, τα φημισμένα *[[Βρανδεμβούργια Κοντσέρτα]]* και ένα μέρος από το *[[Καλοσυγκερασμένο Κλειδοκύμβαλο]]*.    

## Παραπομπές


## Εξωτερικοί σύνδεσμοι
* 
* Επίσημος ιστότοπος

Κατηγορία:Πόλεις της Σαξονίας-Άνχαλτ
Σεθ Σόστακ

Ο **Σεθ Σόστακ** (αγγλικά: *Seth Shostak,* 20 Ιουλίου 1943) είναι Αμερικανός αστρονόμος, και διευθυντής του ινστιτούτου SETI το οποίο εξερευνά την ύπαρξη εξωγήινης νοημοσύνης.

## Βιογραφικό
Μεγάλωσε στην Κομητεία Άρλινγκτον της Βιρτζίνια, και απέκτησε το πτυχίο του στη φυσική από το πανεπιστήμιο του Πρίνστον, και το διδακτορικό του στην αστροφυσική από το Ινστιτούτο Τεχνολογίας της Καλιφόρνια. Από το 2001, εργάζεται ως αστρονόμος στο Ινστιτούτο SETI, ένα μη-κερδοσκοπικό οργανισμό, αποστολή του οποίου είναι να *εξερευνήσει, κατανοήσει και να εξηγήσει την προέλευση, τη φύση και την επικράτηση της ζωής στο σύμπαν*. Το ινστιτούτο SETI βρίσκεται στο Μάουντεν Βιού (*Mountain View*) της Καλιφόρνια, και απασχολεί πάνω από 50 ερευνητές που μελετούν όλες τις πτυχές της αναζήτησης για τη ζωή, την προέλευσή της, και το περιβάλλον στο οποίο αναπτύσσεται.

Ο Σόστακ συμμετέχει ενεργά σε προγράμματα παρατήρησης του Ινστιτούτου και από το 2002 είναι ο εκφωνητής της εβδομαδιαίας ραδιοφωνικής εκπομπή του SETI με την ονομασία *Big Picture Science*, καθώς και συμμετέχει και σε άλλη εκπομπή με τον τίτλο *Skeptic Check* η οποία επικεντρώνεται στην απομυθοποίηση της ψευδοεπιστήμης, ΑΤΙΑ και τομέων όπως η αστρολογία και η ραβδοσκοπία, και έχει εμφανιστεί σε αρκετές τηλεοπτικές ενημερωτικές εκπομπές των ΗΠΑ. Έχει δημοσιεύσει τέσσερα βιβλία, και περίπου 300 άρθρα σε περιοδικά σχετικά με την αστρονομία, την τεχνολογία, τον κινηματογράφο και την τηλεόραση και δίνει συχνά ομιλίες στο κοινό.

Από το 2002 έως το 2012, υπηρέτησε ως ο προεδρεύων της έδρας του SETI στη Διεθνή Ακαδημία Αστροναυτικής, ενώ είναι και μέλος του διευθυντικού συμβουλίου του Κέντρου Επιστημών της Καλιφόρνια.Το 2004 ήταν ο αποδέκτης του βραβείου αστρονομίας Κλούμπκε-Ρόμπερτς.

## Εργογραφία
* *Life in the Universe*, Jeffrey O. Bennett, Bruce Jakosky and Seth Shostak, 1980, ISBN 0-385-28458-6.
* *Sharing the Universe: Perspectives on Extraterrestrial Life*, Seth Shostak, foreword by Frank Drake 1998, ISBN 0-9653774-3-1.
* *Cosmic Company: The Search for Life in the Universe*, Seth Shostak, Alex Barnett, 2003, ISBN 0-521-82233-5.
* *Confessions of an Alien Hunter: A Scientist's Search for Extraterrestrial Intelligence*, Seth Shostak, foreword by Frank Drake 2009, ISBN 1-4262-0392-6.[16]

## Παραπομπές


## Εξωτερικοί σύνδεσμοι
* Ιστοσελίδα του Σόστακ στο SETI- seti.org
* "Are We Alone?" - απόσπασμα από ραδιοφωνική εκπομπή.
* "Boldly Going Nowhere" - άρθρο στους Τάιμς της Νέας Υόρκης, 13.04.2009
* .
* Shostak testimony - U.S.Congress: "Using Radio in the Search for Extraterrestrial Intelligence" (21 Μαΐου 2014).
* 

Κατηγορία:Αμερικανοί αστρονόμοι
Κατηγορία:Αμερικανοί σκεπτικιστές
Χάρης Ερμείδης

Ο **Χάρης Ερμείδης** (Κερασούντα, 1914 - 24 Ιουλίου 1997)  ήταν Έλληνας γιατρός και πολιτικός. Υπηρέτησε ως βουλευτής Θεσσαλονίκης.

Γεννήθηκε στην Κερασούντα του Πόντου και έπειτα από τη Μικρασιατική Καταστροφή εγκαταστάθηκε στη Θεσσαλονίκη. Σπούδασε στην Οδοντιατρική Σχολή της Αθήνας και εργάστηκε ως οδοντίατρος.

Διατέλεσε νομαρχιακός σύμβουλος το 1955-57 και εξελέγη βουλευτής Β' Θεσσαλονίκης με την ΕΡΕ το 1961,  1963 και 1964 και Β΄ Θεσσαλονίκης με τη Νέα Δημοκρατία το 1974, 1977 και 1981.

Ήταν παντρεμένος με την Ασπασία Χαΐτογλου και απέκτησαν 2 παιδιά, έναν γιο και μία κόρη.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές Β΄ Θεσσαλονίκης
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Ρέι Κέρζουελ

Ο **Ρέι Κέρζουελ** (αγγλικά: *Ray Kurzweil,* ΔΦΑ*: /ˈkɜːrzwaɪl/,* επίσημο όνομα *Ρέιμοντ/Raymond,* 12 Φεβρουαρίου 1948) είναι Αμερικανός συγγραφέας, επιστήμονας υπολογιστών, εφευρέτης, και μελλοντολόγος, ο οποίος εργάζεται στην Google στον τομέα της μηχανικής εκμάθησης και επεξεργασίας φυσικής γλώσσας.
## Περιγραφή
### Δραστηριότητες
Εκτός από την μελλοντολογία, ασχολείται επίσης με τις τεχνολογίες της οπτικής αναγνώρισης χαρακτήρων (OCR), μετατροπή κειμένου σε ομιλία, αναγνώριση ομιλίας, και ηλεκτρονικά μουσικά πλήκτρα. Έχει γράψει αρκετά βιβλία στα οποία ασχολείται με την τεχνολογία και πως επιδρά σε διάφορους τομείς της ανθρώπινης ζωής, όπως στην υγεία, επιπτώσεις και ωφέλειες από την τεχνητή νοημοσύνη, μετανθρωπισμό, και τεχνολογική μοναδικότητα. Είναι προβεβλημένος υποστηρικτής για τα κινήματα της μελλοντολογίας και του μετανθρωπισμού, και συχνά δίνει δημόσιες ομιλίες στις οποίες μοιράζεται την αισιόδοξη οπτική του σχετικά με τις τεχνολογίες επέκτασης ζωής και το μέλλον της νανοτεχνολογίας, ρομποτικής, και βιοτεχνολογίας.
### Καινοτομίες
Υπήρξε ο κύριος εφευρέτης για:
* τον πρώτο ψηφιακό επίπεδο σαρωτή, 
* της πρώτης εφαρμογής οπτικής αναγνώρισης χαρακτήρων όλων των χαρακτήρων,
* της πρώτης μηχανής μετατροπής κειμένου σε λόγο για τους τυφλούς, του πρώτου εμπορικού μετατροπέα για μετατροπή κειμένου σε λόγο,
* ο δημιουργός του διαδεδομένου μοντέλου πλήκτρων Kurzweil K250 
### Διακρίσεις
Το 1999 του απονεμήθηκε το Εθνικό Μετάλλιο Τεχνολογίας και Καινοτομίας από τις ΗΠΑ από τον πρόεδρο Μπιλ Κλίντον στον Λευκό Οίκο. Κέρδισε επίσης το βραβείο τεχνολογικής καινοτομίας Lemelson-MIT το 2001, και το 2002 έγινε μέλος στο *National Inventors Hall of Fame* (διάκριση για τους κορυφαίους αμερικανούς εφευρέτες). Διαθέτει 20 τιμητικά διδακτορικά, και τιμητικές διακρίσεις από 3 Αμερικανούς προέδρους. Έχει περιγραφεί ως ιδιαίτερα ευφυής επιστήμονας με τα αποτελέσματα της εργασίας του να έχουν τεράστια επιρροή.Στα 7 βιβλία που έχει εκδώσει, τα 5 σημείωσαν πολύ υψηλές πωλήσεις στις ΗΠΑ, ενώ το βιβλίο του με τίτλο *[[The Age of Spiritual Machines]]* έχει μεταφραστεί σε 9 γλώσσες. Ο ιστότοπος που διατηρεί, έχει πάνω από 3 εκατομμύρια επισκέπτες ετησίως.
### Άλλα
Από το 2012 εργάζεται στην Google ως υπεύθυνος διαφόρων τεχνολογικών προγραμμάτων, ιδίως σε ότι σε σχετίζεται με τεχνητή νοημοσύνη και μηχανική εκμάθηση. 
## Παραπομπές

## Εξωτερικοί σύνδεσμοι
* Επίσημος ιστότοπος - kurzweilai.net
* 
*NAMM Oral History20.01.2007

Κατηγορία:Αμερικανοί εφευρέτες
Κατηγορία:Αμερικανοί επιστήμονες
Κατηγορία:Αμερικανοί συγγραφείς
Κατηγορία:Παραλήπτες βραβείου Γκρέις Μάρεϊ Χόπερ
Φρανκ Γκέρι

Ο **Φρανκ Όουεν Γκέρι** (*Frank Owen Gehry*, γεννημένος *Φρανκ Όουεν Γκόλντμπεργκ*, *Frank Owen Goldberg*, 28 Φεβρουαρίου 1929 - 5 Δεκεμβρίου 2025) ήταν Αμερικανός αρχιτέκτονας γεννημένος στον Καναδά. 

Υπήρξε μια από τις κυρίαρχες μορφές του ντεκονστρουκτιβισμού και της μεταμοντέρνας αρχιτεκτονικής του τέλους του 20ού αιώνα στην Ευρώπη και στην Αμερική. Πολλά από τα κτίριά του αποτελούν αξιοθέατα και αναφέρονται ανάμεσα στα σημαντικότερα έργα της σύγχρονης αρχιτεκτονικής. Το έργο του χαρακτηρίζεται από ρευστές γραμμές και επιφάνειες, με τη χρήση νέων υλικών και λογισμικών σχεδιασμού. Του απονεμήθηκε το βραβείο Πρίτσκερ το 1989.

Τα πιο γνωστά έργα του Γκέρι είναι το Μουσείο Γκούγκενχαϊμ στο Μπιλμπάο, Ισπανία, η αίθουσα συναυλιών Γουόλτ Ντίσνεϊ στο Λος Άντζελες, το κτίριο του Louis Vuitton Foundation στο Παρίσι, το Κτίριο που χορεύει στην Πράγα, το μουσείο Βάισμαν στη Μινεάπολη και το Experience Music Project στο Σιάτλ. Η κατοικία του στη Σάντα Μόνικα, Καλιφόρνια, ήταν το έργο με το οποίο ξεκίνησε η καριέρα του.

## Χαρακτηριστικά έργα

Bilbao.Guggenheim10.jpg|Το Μουσείο Γκούγκενχαϊμ, Μπιλμπάο
Disney Concert Hall by Carol Highsmith edit2.jpg|Η αίθουσα συναυλιών Walt Disney, Λος Άντζελες
Case danzanti.jpg|Το Κτίριο που χορεύει, Πράγα - συνεργασία με τον Βλάντο Μίλουνιτς
Frederick Weisman Museum of Art.jpg|Το μουσείο τέχνης Φρέντερικ Βάισμαν, Μινεάπολις
DSC09338 Frank Gehry Siedlung Schwanheim Goldstein.jpg|Κοινωνική στέγαση στη Φρανκφούρτη


## Παραπομπές


Κατηγορία:Αμερικανοί αρχιτέκτονες
Κατηγορία:Καναδοί αρχιτέκτονες
Κατηγορία:Βραβευμένοι με Βραβείο Πρίτσκερ
Κατηγορία:Καναδοί ηθοποιοί φωνής
Άρης Λεμεσού (πετοσφαίριση)

Ο **Άρης Λεμεσού** είναι κυπριακή πετοσφαιρική ομάδα ανδρών με έδρα τη Λεμεσό. Αποτελεί τμήμα του αθλητικού σωματείου Άρη Λεμεσού. Έχει κατακτήσει 1 φορά το Κύπελλο Β΄ κατηγορίας. Χρώματα της ομάδας είναι το πράσινο και το άσπρο.

## Ιστορία
### Δεκαετία 2000-2009
Στο κύπελλο Β΄ κατηγορίας 2007-08 έφτασε μέχρι τον τελικό. Αντίπαλος ήταν ο Μαραθώνας Κάτω Βαρωσίων. Το παιχνίδι διεξήχθη στις 10 Απριλίου 2008 στο Λευκόθεο Κλειστό Γυμναστήριο στη Λευκωσία. Νικητής ήταν ο Μαραθώνας με σκορ 3-2 σετ (25-19, 18-25, 25-13, 26-28, 15-12).

Ο πίνακας που ακολουθεί παρουσιάζει την πορεία του Άρη στις διοργανώσεις της ΚΟΠΕ (για όσες περιόδους εντοπίστηκαν στοιχεία).




### Δεκαετία 2010-
Στο Κύπελλο Β΄ κατηγορίας 2010-11 έφτασε μέχρι τον τελικό. Αντίπαλος ήταν η Ολυμπιάς Φρενάρου. Το παιχνίδι διεξήχθη στις 13 Απριλίου 2011 στην Κλειστή Αίθουσα Πύλας στην Πύλα. Νικήτρια ήταν η Ολυμπιάς Φρενάρου με σκορ 3-1 σετ (25-19, 25-23, 19-25, 25-20).

Την περίοδο 2011-12 συμμετείχε στην τελική φάση των play-off. Αντίπαλος ήταν η Ολυμπιάδα Νεάπολης, η οποία αναδείχθηκε νικήτρια και έτσι ο Άρης παρέμεινε στη Β΄ κατηγορία. Την ίδια περίοδο, στο κύπελλο Β΄ κατηγορίας 2011-12 έφτασε μέχρι τον τελικό. Αντίπαλος ήταν η Ολυμπιάδα Νεάπολης.  Το παιχνίδι διεξήχθη στις 24 Μαρτίου 2012 στο Θεμιστόκλειο Αθλητικό Κέντρο στη Λεμεσό. Νικητής ήταν ο Άρης με σκορ 3-1 σετ (15-25, 25-17, 28-26, 25-18).

Στον τελικό του κυπέλλου έφτασε και στο Κύπελλο Β΄ κατηγορίας 2013-14. Αντίπαλος ήταν και πάλι η Ολυμπιάδα Νεάπολης. Το παιχνίδι διεξήχθη στις 16 Απριλίου 2014 στο Λευκόθεο Κλειστό Γυμναστήριο στο Δάλι. Νικήτρια ήταν η Ολυμπιάδα Νεάπολης με σκορ 3-1 σετ (25-15, 29-27, 23-25, 25-19).



1Ο Άρης μηδενίστηκε σε όλους τους αγώνες του επειδή αποχώρησε από το πρωτάθλημα.

## Τίτλοι-Διακρίσεις
;Άνδρες:
* Κύπελλο Β΄ Κατηγορίας:
** Κυπελλούχος (1): 2012

## Παραπομπές


## Εξωτερικοί σύνδεσμοι
*
*Ιστοσελίδα οπαδών Άρη Λεμεσού
*

Κατηγορία:Πετοσφαιρικές ομάδες Κύπρου
Χάρης Χαρίσης

Ο **Χάρης Χαρίσης** είναι Έλληνας ποδοσφαιριστής, ο οποίος αγωνίζεται ως μέσος στην ομάδα της Σίβασπορ.

## Συλλογική καριέρα
### ΠΑΣ Γιάννινα
Ξεκίνησε το ποδόσφαιρο στον ΠΑΣ Γιάννινα. Στις 19 Ιανουαρίου 2014 έκανε το επαγγελματικό του ντεμπούτο για τον ηπειρωτικό σύλλογο εναντίον της Καλλονής.

### ΠΑΟΚ
Στις 25 Ιουνίου 2015, ο ΠΑΟΚ ανακοίνωσε την απόκτησή του για τέσσερα χρόνια. Στις 25 Οκτωβρίου 2015, έκανε την πρώτη του εμφάνιση στο πρωτάθλημα με τον ΠΑΟΚ σε μία 3–1 εντός έδρας νίκη έναντι του Παναθηναϊκού. Στις 10 Ιανουαρίου 2016 σκόραρε το πρώτο του γκολ εναντίον του ΠΑΣ Γιάννινα σε μια εντός έδρας νίκη του ΠΑΟΚ με σκορ 3–0. Την επόμενη χρονιά (2016–17) δεν πήρε πολύ χρόνο συμμετοχής, κατέκτησε ωστόσο τον πρώτο τίτλο στην καριέρα του, το Κύπελλο Ελλάδας, στον τελικό του οποίου ο ΠΑΟΚ επικράτησε της ΑΕΚ με 2–1.

Το καλοκαίρι του 2017 παραχωρήθηκε ως δανεικός για έναν χρόνο στη βελγική Σιντ Τράουντεν, ενώ την επόμενη χρονιά δόθηκε εκ νέου δανεικός, στην επίσης βελγική Κόρτραϊκ.

Το 2019 μετακόμισε στον Ατρόμητο. Στις 7 Ιουνίου 2021 ο Ατρόμητος ανακοίνωσε την επέκταση του συμβολαίου του μέχρι το 2023. Στην ομάδα από την Αθήνα, ξεκινούσε συχνά ως βασικός.

Το καλοκαίρι του 2022 πήρε μεταγραφή για την Τουρκία και την ομάδα της Σίβασπορ, όπου και αγωνίζεται μέχρι σήμερα έχοντας μεγάλο χρόνο συμμετοχής.

## Τίτλοι - Διακρίσεις
;ΠΑΟΚ

* Κύπελλο Ελλάδας: 2016–17 (ΠΑΟΚ)

### Ατομικοί
* Κορυφαίος νέος παίκτης στο πρωτάθλημα: 2014–15 (ΠΑΣ Γιάννινα), 2015–16 (ΠΑΟΚ)

## Παραπομπές


## Εξωτερικοί σύνδεσμοι
* SoccerWay.com 
* TransferMarkt 
* 

Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Σιντ-Τρέιντενσε ΦΦ
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Ατρόμητου Αθηνών
Κατηγορία:Ξένοι ποδοσφαιριστές στο Βέλγιο
Στόλος Αρκαδίας

Ο **Στόλος** είναι χωριό του νομού Αρκαδίας και υπάγεται στον Δήμο Βόρειας Κυνουρίας. Έδρα του χωριού είναι το Άστρος. Ο Στόλος έχει υψόμετρο 441 μέτρα. Ιδρυτής του χωριού ήταν ο Στρατηγός Γιαννίτσιος του Θεοδόση που σκοτώθηκε στη Μάχη των Δολιανών τον Μάιο του 1821. Το χωριό βρίσκεται 2 χιλιόμετρα από τον επαρχιακό δρόμο Τρίπολης- Άστρους.

## Δημογραφική εξέλιξη

## Παραπομπές


Κατηγορία:Δήμος Βόρειας Κυνουρίας
Στολος
Ηγέτης του Συντηρητικού Κόμματος (Ηνωμένο Βασίλειο)

Ο **Ηγέτης του Συντηρητικού Κόμματος** (αγγλικά: *Leader of the Conservative Party*)  (επίσημα: *ηγέτης του Συντηρητικού και Ενωτικού Κόμματος*) είναι η αρχαιότερη και η πιο υψηλόβαθμη πολιτική θέση εντός του Συντηρητικού Κόμματος του Ηνωμένου Βασιλείου. 

Την θέση αυτή κατέχει σήμερα η **Κέμι Μπέιντενοχ**, από τις 2 Νοεμβρίου 2024, διαδεχόμενη τον προκάτοχό της, Ρίσι Σούνακ.

## Υπόβαθρο
Η ίδρυση του Συντηρητικού Κόμματος χρονολογείται στην έκδοση του Μανιφέστου του Τάμγουορθ, στις 18 Δεκεμβρίου 1834, από τον Ρόμπερτ Πιλ.

Μέχρι το 1922, ο ηγέτης του Συντηρητικού Κόμματος δεν αποτελούσε επίσημη θέση. Αντίθετα υπήρχε ένας αρχηγός του Συντηρητικού Κόμματος σε κάθε αίθουσα του βρετανικού κοινοβουλίου και θεωρούνταν ισότιμοι, εκτός και εάν ο ένας υπερίσχυε του άλλου, όπως όταν ο ένας υπηρετούσε ως πρωθυπουργός. Μετά την ψήφιση της Κοινοβουλευτικής Πράξης το 1911, η μείωση της εξουσίας στην Βουλή των Λόρδων υποδήλωνε ότι ο αρχηγός των συντηρητικών στην Βουλή των Κοινοτήτων θα υπερείχε. Ωστόσο αυτό το γεγονός αναγνωρίστηκε επίσημα το 1922.

Από το 1922, ο ηγέτης του Συντηρητικού Κόμματος εκλέγεται επίσημα, ακόμα και όταν το κόμμα είναι στην αντιπολίτευση. Αρχικά, ο αρχηγός του κόμματος διοριζόταν αδιαφανώς από άλλα υψηλόβαθμα μέλη του κόμματος. Η διαδικασία εκδημοκρατίστηκε σταδιακά στα τέλη του 20ου αιώνα. Το 1965 ο διορισμός έγινε με ψηφοφορία από τους βουλευτές του κόμματος και το 1998 η διαδικασία έγινε προσβάσιμη σε όλα τα μέλη του κόμματος προκειμένου να αποφασίσουν μεταξύ των δυο υποψηφίων που επιλέγονταν από τους βουλευτές.

Σύμφωνα με τους κανονισμούς του κόμματος, τα μέλη μπορούν να ψηφίζουν για τον ηγέτη των Συντηρητικών, ακόμα και αν δεν είναι Βρετανοί πολίτες, δεν ζουν στο Ηνωμένο Βασίλειο και δεν έχουν δικαίωμα ψήφου στις γενικές εκλογές του Ηνωμένου Βασιλείου.

Έχουν υπάρξει τρεις γυναίκες  ηγέτες του Συντηρητικού Κόμματος: η Μάργκαρετ Θάτσερ, η Τερέζα Μέι και η Λις Τρας. Όλες τους έχουν διατελέσει πρωθυπουργοί του Ηνωμένου Βασιλείου.

## Υπερέχων ηγέτης του Συντηρητικού Κόμματος (1834–1922)

## Ηγέτης του Συντηρητικού Κόμματος (1922–)

## Παραπομπές


Κατηγορία:Πολιτική του Ηνωμένου Βασιλείου

__ΕΥΡΕΤΗΡΙΟ__
Promptuarii Iconum Insigniorum

Με τον λατινικό τίτλο ***Promptuarii Iconum Insigniorum*** (μτφ. *αποθετήριο εικόνων μεταλλείων*, πλήρης τίτλος: *Promptuarii iconum insigniorum à seculo hominum, subiectis eorum vitis, per compendium ex probatissimis autoribus desumptis*) είναι γνωστό έργο εικονογραφίας του 16ου αιώνα.

## Περιγραφή
Εκδόθηκε στη Λυών το 1553 και δημιουργήθηκε από τον Γκιγιόμ Ρουιγιέ (*Guillaume Rouillé*).

Το έργο περιέχει σύντομες βιογραφίες και πορτραίτα διαφόρων διασήμων προσωπικοτήτων, από τον αρχαίο κόσμο έως και μορφές του 16ου αιώνα, με τις αναπαραστάσεις να έχουν την μορφή μεταλλείων. Ως έργο δεν έχει νομισματικό ενδιαφέρον ωστόσο είναι ιδιαίτερα αξιόλογο ως δείγμα της πρώιμης ξυλογραφίας. 

Συνολικά υπάρχουν 950 αναπαραστάσεις ατόμων, με αρκετές μορφές από τη Βίβλο, αρχαία Ελλάδα και αρχαία Ρώμη, και αρκετά άτομα αγγλικής καταγωγής. Οι πρώτες εικόνες ξεκινούν με τον Αδάμ και την Εύα.

## Ενδεικτικό υλικό

Αρχείο:Barak-judge.jpg|Βαράκ, μορφή της Παλαιάς Διαθήκης
Αρχείο:Chilon of Sparta00.jpg|Χίλων ο Λακεδαιμόνιος, πολιτικός της αρχαίας Σπάρτης
Αρχείο:Menelaos.jpg|Μενέλαος, του Τρωικού πολέμου
Αρχείο:Cyrus II rex.jpg|Κύρος Β´, βασιλιάς της Περσίας
Αρχείο:Dionysius_I_of_Syracuse.jpg|Διονύσιος ο Πρεσβύτερος, τύραννος των Συρακουσών
Αρχείο:Michael IV -paphlago.jpg|Μιχαήλ Δ΄ ο Παφλαγών, βυζαντινός αυτοκράτορας του 11ου αιώνα


## Παραπομπές


## Πηγές
* "*Abhandlungen Der Königlich Preussischen Akademie Der Wissenschaften, Philosophisch-Historische Classe.*" Verlag der Königlichen Akademie der Wissenschaften, 1908.
* Sharman, Julian. *The library of Mary Queen of Scots*. E. Stock, 1889.
* Stark, John Mozeley. *A Catalogue of Foreign and English Theology ...: A Collection of Aristotelic, Scotist, Thomist, and Other Writers from the Twelfth to Eighteenth Century ... Specimens of Early Typography ... and a Few Miscellaneous Works ...*. J.M. Stark, 1871.

## Εξωτερικοί σύνδεσμοι

* *[https://books.google.co.uk/books?id=f5FDAAAAcAAJ&printsec=frontcover#v=onepage&q&f=false Promptuarii iconum insigniorum à seculo hominum, subjectis eorum]* - Google Books

Κατηγορία:Βιβλία εικονογραφημένα
Δημοτικό Στάδιο Παραλιμνίου

Το **Δημοτικό Στάδιο Παραλινίου (Παλαιό Στάδιο Παραλιμνίου)** είναι στάδιο που χρησιμοποιείται για ποδοσφαιρικούς αγώνες. Ανήκει στο Δήμο Παραλιμνίου της Κύπρου. Βρίσκεται στο Παραλίμνι. Το γήπεδο χρησιμοποιείτο ως έδρα της Ενώσεως Νέων Παραλιμνίου για τους ποδοσφαιρικούς αγώνες μέχρι το 1996. Έκτοτε χρησιμοποιείται από τις ακαδημίες και τις μικρότερες ομάδες της Ένωσης Νέων Παραλιμνίου. Κοντά στο Δημοτικό Στάδιο Παραλιμνίου κτίστηκε νέο στάδιο, το Δημοτικό Στάδιο Τάσος Μάρκου.

## Πηγές

*Επίσημη ιστοσελίδα ΕΝΠ

Τ
Κατηγορία:Ένωσις Νέων Παραλιμνίου (ποδόσφαιρο)
Κατηγορία:Παραλίμνι
Φεστιβάλ Κινηματογράφου Καννών 1967

Το **20ό Φεστιβάλ Κινηματογράφου των Καννών** πραγματοποιήθηκε από τις 27 Απριλίου έως τις 12 Μαΐου του 1967. 

Οι Κάννες του 1967 έδωσαν το Μεγάλο Βραβείο στον Μικελάντζελο Αντονιόνι για το *Μπλόου Απ* (αγγλική παραγωγή με τη συμμετοχή της Ιταλίας). Ο δημιουργός χάραξε νέα πορεία στο έργο του. Στράφηκε στο Λονδίνο της δεκαετίας του 1960 με ήρωα έναν φωτογράφο μόδας ο οποίος ανακαλύπτει ότι έχει αποτυπώσει, τυχαία, ένα πτώμα πίσω από θάμνους. Πίσω από το μυστήριο, τις σχέσεις ανάμεσα στην εικόνα και τις εμφανίσεις της πραγματικότητας, υπάρχει πάντα το θέμα των ανθρωπίνων σχέσεων. Ένας νεαρός Αμερικανός έκανε την πρώτη του δειλή εμφάνιση στις Κάννες με την ταινία του *Τώρα που έγινες άνδρας* χωρίς να προκαλέσει ιδιαίτερη προσοχή. Επρόκειτο για τον Φράνσις Φορντ Κόπολα. Το τιμητικό βραβείο απονεμήθηκε στον Ρομπέρ Μπρεσόν για την προσφορά του στον κινηματογράφο. Και το ευτράπελο: ο Τζέρι Λιούις και ο Κιθ Ρίτσαρντς έκαναν τις πιο εκκεντρικές εμφανίσεις της χρονιάς. Ο ηθοποιός με τρία αυτοκίνητα και ένα μικρό φορτηγό (τόσα χρειαζόταν για να μεταφέρει τις αποσκευές και τη συνοδεία του) και ο μουσικός με την ενδυματολογική του άποψη.

Την ίδια χρονιά, στο φεστιβάλ προβλήθηκε η ελληνική ταινία *[[Οι θαλασσιές οι χάντρες]]* και η Ζωή Λάσκαρη προκάλεσε μίνι σκάνδαλο με την εμφάνισή της, εξαιτίας ενός διχτυωτού φορέματος που άφηνε λίγα στη φαντασία.

## Παραπομπές


Κατηγορία:Φεστιβάλ κινηματογράφου Καννών
Θωμάς Κώττας

Ο **Θωμάς Κώττας** (Πτολεμαΐδα, 27 Απριλίου 1996) είναι Έλληνας επαγγελματίας καλαθοσφαιριστής, ο οποίος αγωνίζεται ως σέντερ. 

## Σταδιοδρομία
Ο Θωμάς Κώττας έκανε τα πρώτα του βήματα στις ομάδες παίδων και εφήβων του Α.Π.Σ. Αίαντα Αμυνταίου, απ' όπου και κατάγεται. Το καλοκαίρι του 2011 μετακινήθηκε στην ομάδα παίδων του Π.Α.Ο.Κ., ενώ υπέγραψε το πρώτο επαγγελματικό συμβόλαιο του με την ομάδα ανδρών του Π.Α.Ο.Κ. το 2013, από όπου έμεινε ελεύθερος το 2016. 

Τον Ιούλιο του 2016, υπέγραψε συμβόλαιο με τον Α.Γ.Ο. Ρεθύμνου.

Το καλοκαίρι του 2018, υπέγραψε στην Α.Ε. Χολαργού. Ολοκλήρωσε την σεζόν 2018-19, αγωνιζόμενος σε 28 ματς πρωταθλήματος, με μέσο όρο 3.6 πόντους και 2.6 ριμπάουντ ανά αγώνα.

Στις 3 Αυγούστου 2019, ανακοινώθηκε από τον Ιωνικό Νίκαιας.  Τη σεζόν 2019-20 είχε 3.8 πόντους και 2.44 ριμπάουντ κατά μέσο όρο.

Στις 27 Αυγούστου 2020, έκλεισε στην Λάρισα μέχρι το 2021. Τη σεζόν 2020-21, μέτρησε σε 21 παιχνίδια στο Πρωτάθλημα Ελλάδας 3.4 πόντους, με 3.1 ριμπάουντ σε 11 λεπτά συμμετοχής κατά μέσο όρο. 

Τον Ιούλιο του 2021, συμφώνησε με τον Άρη Θεσσαλονίκης. Σε 24 αγώνες στο Πρωτάθλημα Ελλάδας τη σεζόν 2021-22, είχε 2.6 πόντους, 2.3 ριμπάουντ σε 9 λεπτά συμμετοχής κατά μέσο όρο.

Στις 29 Αυγούστου 2022, ανακοινώθηκε από τον Α.Σ. Καρδίτσας.  Με την Καρδίτσα μέτρησε 3 πόντους μέσο όρο με 2.5 ριμπάουντ.

Στις 2 Νοεμβρίου 2022, μετακόμισε στην Ρουμανία για λογαριασμό της CSM Târgu Jiu.

Στις 5 Σεπτεμβρίου 2023, συμφώνησε με την ομάδα της Α.Ε.Κ..

Στις 11 Δεκεμβρίου 2023, συμφώνησε με τον Ηρακλή έως το τέλος της αγωνιστικής περιόδου 2023–2024 και με συμφωνία συνεργασίας και για την αγωνιστική περίοδο 2024–2025.

### Στατιστικά

## Εθνική Ομάδα
Ο Θωμάς Κώττας έχει υπάρξει μέλος όλων των ελληνικών εθνικών ομάδων καλαθοσφαίρισης. Ως μέλος των εθνικών ομάδων έχει πάρει μέρος σε διάφορες διοργανώσεις όπως Ευρωπαϊκό Πρωτάθλημα Καλαθοσφαίρισης Ανδρών Κ-16 2012, Ευρωπαϊκό Πρωτάθλημα Καλαθοσφαίρισης Ανδρών Κ-18 2014, Παγκόσμιο Πρωτάθλημα Καλαθοσφαίρισης Ανδρών Κ-19 2015, Ευρωπαϊκό Πρωτάθλημα Καλαθοσφαίρισης Ανδρών Κ-20 2015. Επίσης, αγωνίστηκε στο Ευρωπαϊκό Πρωτάθλημα Καλαθοσφαίρισης Ανδρών Β΄ Κατηγορίας Κ-20 2016, όπου κέρδισε το χάλκινο μετάλλιο. Συνολικά με την Εθνική Νέων Ανδρών Ελλάδας έχει 24 συμμετοχές με 178 πόντους (μέσος όρος: 7,42) και με την Εθνική Εφήβων Ελλάδας έχει 32 συμμετοχές με 123 πόντου (μέσος όρος: 3,84).

### Στατιστικά

## Διακρίσεις
* Ελληνικό All-Star Game Νέων (2 Φορές): (2014, 2018)

## Παραπομπές


## Εξωτερικοί σύνδεσμοι
* FIBA.com
* FIBAEurope.com
* Esake.gr
* Eurobasket.com

Κατηγορία:Έλληνες καλαθοσφαιριστές
Κατηγορία:Σέντερ
Κατηγορία:Πάουερ φόργουορντ
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Α.Ε. Χολαργού
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Η Τέχνη της Φούγκας

***Η Τέχνη της Φούγκας*** (γερμ. *Die Kunst der Fuge*), BWV 1080, είναι συλλογή από φούγκες και κανόνες που συνέθεσε ο Γιόχαν Σεμπάστιαν Μπαχ τη δεκαετία του 1740 με σκοπό να αναδείξει μια πληθώρα αντιστικτικών τεχνικών πάνω στο ίδιο θέμα. Αποτελείται από 14 φούγκες (contrapunctus) και 4 κανόνες που φέρουν αρίθμηση με λατινικούς χαρακτήρες. Τα επιμέρους έργα χωρίζονται σε διαφορετικές ομάδες και η πολυπλοκότητά τούς αυξάνει βαθμιαία παρουσιάζοντας το θέμα σε απλές, διπλές και τριπλές φούγκες. Η τελευταία φούγκα έμεινε ημιτελής, αλλά εικάζεται πως θα είχε μάλλον τη μορφή τετραπλής φούγκας. Είναι άγνωστο για ποιο όργανο γράφτηκε το έργο (ή ακόμα αν γράφτηκε με ερμηνευτικές αξιώσεις και όχι ως ένα εγχειρίδιο προς μελέτη), καθώς δεν διαθέτουμε καμία ερμηνευτική οδηγία. Σήμερα παίζεται κυρίως από τσέμπαλο, πιάνο ή εκκλησιαστικό όργανο, χωρίς να απουσιάζουν και εκτελέσεις για ορχήστρα ή κουαρτέτο εγχόρδων. Εκδόθηκε μετά το θάνατο του Μπαχ, πιθανότατα από τον Καρλ Φίλιπ Εμάνουελ Μπαχ, την Άνοιξη του 1751.

## Παραπομπές


## Εξωτερικοί σύνδεσμοι

* Δισκογραφία του έργου

Κατηγορία:Φούγκες του Γιόχαν Σεμπάστιαν Μπαχ
Ένσχεντε

Το **Ένσχεντε** (*Enschede*) είναι πόλη και δήμος στην επαρχία Οφεράισσελ, στην ανατολική Ολλανδία, στην περιοχή Τβέντε. Ο δήμος το 2014 είχε 158.004 κατοίκους και ήταν η μεγαλύτερη πόλη στην επαρχία. Κατά το παρελθόν υπήρξε σημαντικό υφαντουργικό κέντρο. Στην πόλη ιδρύθηκε το 1961 το Πανεπιστήμιο του Τβέντε.

## Ιστορία
Η πρώιμη ιστορία του Ένσχεντε είναι σε μεγάλο βαθμό άγνωστη, αλλά ένας οικισμός υπήρχε στην περιοχή της παλιάς πλατείας της αγοράς στον πρώιμο Μεσαίωνα. Το όνομα του οικισμού αναφέρεται ως Άνεσκεντε (Anescede) ή Ένσεντε (Enscede), το οποίο σημαίνει είτε «κοντά στα σύνορα» είτε «κοντά στο Ες», και είχε εκκλησία, αγορά και οχυρωμένη αριστοκρατική οικία. Το Ένσχεντε απέκτησε δικαιώματα πόλης περίπου το 1300 τα οποία επιβεβαιώθηκαν από τον επίσκοπο Γιαν Γ΄ φαν Ντιστ, και πλέον μπορούσε να οχυρωθεί. Επειδή τα κτίρια της μεσαιωνικής πόλης ήταν εν πολλοίς ξύλινα, οι πυρκαγιές ήταν ένας διαρκής κίνδυνος, με μεγάλες πυρκαγιές να λαμβάνουν χώρα το 1517, το 1750 και τις 7 Μαΐου 1862.

Η τελευταία φωτιά συνέπεσε με την έναρξη της ανάπτυξης της βιομηχανικής υφαντουργίας στην πόλη, η οποία εξελίχθηκε στον μεγαλύτερο παραγωγό της χώρας. Ανάμεσα στα παραγόμενα υφάσματα, ιδιαίτερη επιτυχία σημείωσε το bombazijn (μίγμα βαμβακιού και λινού). Η βιομηχανοποίηση προκάλεσε τον πενταπλασιασμό του πληθυσμού του Ένσχεντε το διάστημα 1870-1900. Το 1894 υπολογίζεται ότι η πόλη είχε 18.267 κατοίκους.

Κατά τη διάρκεια του Β΄ Παγκοσμίου Πολέμου, το Ένσχεντε ήταν μια από τις πρώτες ολλανδικές πόλεις τις οποίες κατέλαβαν οι Γερμανοί, λόγω της εγγύτητάς της στη Γερμανία. Οι τοπικές αρχές αρχικά αντιστάθηκαν στα αντιεβραϊκά μέτρα, αλλά τελικά πάνω από τους μισούς Εβραίους του Ένσχεντε απελάθηκαν. Όμως, μέλη της αντίστασης κατάφεραν να κρύψουν αρκετούς Εβραίους, σώζοντας περίπου 500 από τους 1300. Η πόλη βομβαρδίστηκε αρκετές φορές, με σημαντικότερους βομβαρδισμούς αυτούς που έλαβαν χώρα τις 10 Οκτωβρίου 1943 και τις 22 Φεβρουαρίου 1944.

Τη δεκαετία του 1960 και του 1970, η πόλη γνώρισε την παρακμή, μετά την παρακμή της υφαντουργίας στην πόλη, λόγω του ανταγωνισμού, κυρίως από τις χώρες της Άπω Ανατολής. Τότε, περίπου το 85% του εργατικού δυναμικού της πόλης απασχολούνταν στην υφαντουργία. Τις 13 Μαΐου 2000, η πόλη συγκλονίστηκε από έκρηξη, με ισχύ 4-5 τόνων ΤΝΤ για την τελική έκρηξη, σε εργοστάσιο πυροτεχνημάτων, η οποία είχε ως αποτέλεσμα τον θάνατο 23 ανθρώπων, ισοπέδωσε μια ολόκληρη γειτονιά και προκάλεσε εκτεταμένες καταστροφές σε όλη την πόλη.

## Παραπομπές


## Εξωτερικοί σύνδεσμοι

* 
* Τουριστικές Πληροφορίες 

κατηγορία:Πόλεις της Ολλανδίας
κατηγορία:Οφερέισελ
Γερμανικό πρωτάθλημα ποδοσφαίρου ανδρών 2016-17

Το Γερμανικό πρωτάθλημα ποδοσφαίρου ανδρών 2016-17 αποτελεί τη 54η σεζόν της κορυφαίας ποδοσφαιρικής κατηγορίας της Γερμανίας.

## Τοποθεσίες

## Έδρες και γήπεδα

## Βαθμολογία

Κριτήρια ισοβαθμίας: 1) Πόντοι 2) Διαφορά τερμάτων 3) Γκολ υπέρ 4) Πόντοι ισοβαθμούντων ομάδων μία με μία 5) Διαφορά τερμάτων ισοβαθμούντων ομάδων μία με μία 6) Γκολ ισοβαθμούντων ομάδων μία με μία 7) Γκολ υπέρ εκτός έδρας 8) Πλέι οφ

## Αποτελέσματα

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 
|}

## Κορυφαίοι σκόρερ

Εδώ βλέπετε ποιοι παίκτες έχουν πετύχει τα περισσότερα γκολ στο πρωτάθλημα.

## Πλέι-οφ παραμονής/υποβιβασμού

Οι ώρες είναι τοπικές (UTC+02:00).

### 1ος αγώνας

### 2ος αγώνας

Η ΒφΛ Βόλφσμπουργκ παραμένει στην Μπουντεσλίγκα.

## Παραπομπές


## Πηγές
* Επίσημος Ιστότοπος 
* Soccerway.com

Κατηγορία:Μπούντεσλιγκα